en en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de az da da da da da da en da da da sv da da da sv sv sv sv sv sv sv da af da sv sv sv sv sv sv sv sv da da da da da da da da da da da da da da da en da da da da da nb da da en da da sv da da fr en da de fr da de da da de nl da da da en da da da da da fr ceb en nl ceb fr de da da
Quiltet patchworktæppe | DIY syguide | ISABELLAS
Sådan syer du et quiltet patchworktæppe
Tekst og foto: Thea Rytter 5.04.2022
Et quiltet tæppe i patchworkmønster er både flot at have liggende og skønt at sidde og putte sig under. Og du vil elske det endnu mere, når det er et, du selv har syet! Få guiden til at sy et quiltet patchworktæppe her.
Quiltede tæpper er dejlig bløde, tykke og vamsede, og de er perfekte at lune sig med grå vinterdag eller en kølig sommeraften. Syer du dit eget quiltede tæppe i et dekorativt patchworkmønster, er det også smukt at have liggende, når det ikke er i brug.
Quiltning er en symetode, hvor to lag stof samles med et mellemfor, hvorefter alle tre lag syes sammen med små forsting efter et mønster, der ses på det øverste stoflag. Her har vi brugt pladevat som mellemfor og lavet et fint patchworkmønster af hvidt, brunt og lyserødt stof.
Det skal du bruge til at sy et patchworktæppe:
Fastvævet stof i 3 farver: Ca. 0,5 meter brun og hvid samt ca. 30 cm lyserød
Bagbeklædning og mellemlag (her pladevat): Ca. 120 x 145 cm
Disse elementer skal du bruge til tæppet:
Element 1 (klip 7: 3 hvide, 3 brun, 1 lyserød): 7 x 25 cm
Element 2 (klip 3, hvid): 7 x 35 cm
Element 3 (klip 1, brun): 28 x 35 cm
Element 4 (klip 1, lyserød): 22 x 35 cm
Element 5 (klip 1, brun): 18 x 35 cm
Element 6 (klip 4, hvid): 7 x 110 cm
Element 7 (klip 2, brun): 15 x 25 cm
Element 8 (klip 3, hvid): 7 x 25 cm
DIY-video: Sy et pojagi-gardin ud af stofrester
Element 9 (klip 5: 2 brun, 2 hvid, 1 lyserød): 7 x 41 cm
Element 10 (klip 1, brun): 22 x 25 cm
Element 11 (klip 3: 1 lyserød, 2 brun): 15 x 40 cm
Element 12 (klip 3, brun): 12 x 28 cm
Element 13 (klip 4, hvid): 7 x 40 cm
Element 14 (klip 2, hvid): 7 x 28 cm
Element 15 (klip 3: 1 lyserød, 2 brun): 12 x 15 cm
Element 16 (klip 2, hvid): 7 x 12 cm
Element 17 (klip 2, hvid): 7 x 137 cm
Element 18 (klip 2, lyserød): 7 x 137 cm – eller tilpasset tæppets endelige længde.
Element 19 (klip 2, lyserød): 7 x 124 cm – eller tilpasset tæppets endelige bredde.
Hvor stort er tæppet?
Tæppets endelige mål er ca. 120 x 145 cm. Hvis din stofrulle ikke er bred nok til de lange stykker, kan du sy flere stykker sammen, til du opnår den rigtige længde.
Sådan syer du et patchworktæppe:
Klip alle elementer, og læg dem klar. Der syes med 1 cm sømrum på alle dele.
Sådan syer du del A:
Sy alle Element 1 sammen, som tegningen viser. Sy den herefter til de andre dele i Del A.
Sådan syer du del B:
Sy alle Element 9 sammen, som tegningen viser. Sy herefter sammen med de andre dele i Del B.
Sådan syer du del C:
Sy Element 12 + 14 sammen, som tegningen viser. Sy Element 15 + 16 sammen, som tegningen viser.
Sy herefter sammen med de andre dele i Del C.
Sy Element 6 øverst på Del A, og sy herefter alle delene sammen med Element 6 imellem. Afslut i bunden med Element 6.
Sy Element 17 langs siderne. Sy Element 18 på siderne. Sy Element 19 på top og bund.
Læg den færdige overside på et stykke pladevat, og klip til, så det passer (ca.-mål angivet). Klip bagstoffet ligesådan.
Læg oversiden med bagstykket ret mod ret. Læg mellemlaget/pladevattet ovenpå. Sy hele vejen rundt langs kanten, men lad et hul på ca. 30 cm stå åben til at vende igennem.
Vend tæppet med retsiden ud. Sy hullet sammen i hånden.
Quilt gennem alle lag på enten maskine eller i hånden i midten af alle de hvide elementer.
DIY: Patchwork-tæppe med trappemønster
diy kreativ idéer til boligen
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik